**Pályázati felhívás!**

Gánt Község Önkormányzata csatlakozott a Bursa Hungarica Felsőoktatási Önkormányzati Ösztöndíjrendszerhez, melynek célja az esélyteremtés érdekében a **hátrányos helyzetű, szociálisan rászoruló fiatalok felsőfokú tanulmányainak támogatása**.

Pályázhatnak azok a felsőoktatási tanulmányokat folytató vagy kezdeni kívánó fiatalok,akik megfelelnek a pályázati felhívásban foglalt feltételeknek. A pályázati felhívás és a pályázati űrlap letölthető a

<http://www.emet.gov.hu/felhivasok/bursa_hungarica17/>és a

<http://www.emet.gov.hu/felhivasok/bursa_hungarica18/> címről.

A pályázatbeadáshoz a Bursa Hungarica Elektronikus Pályázatkezelési és Együttműködési Rendszerében (a továbbiakban: EPER-Bursa rendszer) egyszeri pályázói regisztráció szükséges, melynek elérése:

<https://bursa.emet.hu/paly/palybelep.aspx>

Azok a pályázók, akik a korábbi pályázati évben regisztráltak a rendszerben, már nem regisztrálhatnak újra, ők a meglévő felhasználónév és jelszó birtokában léphetnek be az EPER-Bursa rendszerbe. (Amennyiben jelszavukat elfelejtették, az *Elfelejtett jelszó* funkcióval kérhetnek új jelszót.)

A pályázói regisztrációt vagy a belépést követően lehetséges a pályázati adatok feltöltése. A pályázati űrlapot minden évben újra fel kell tölteni! A személyes és pályázati adatok ellenőrzését és feltöltését követően **a pályázati űrlapot kinyomtatva és aláírva** a Csákvári Közös Önkormányzati Hivatalban (8083 Csákvár, Szabadság tér 9.) **hétfőtől csütörtökig 8:00-16:00 óra között, pénteken 8:00-12:00 óra között lehet benyújtani, valamint a Csákvári Közös Önkormányzati Hivatal Gánti Kirendeltségén (Gánt, Hegyalja u. 25. ) szerdai napokon 14:00 órától 17:00 óráig.**

**A pályázat rögzítésének és az önkormányzatokhoz történő benyújtásának határnapja:**

**2020. november 5.**

**A pályázat kötelező mellékletei:**

1. Igazolás a pályázó és a pályázóval egy háztartásban élők 2020. szeptember havi nettó jövedelméről.

2. A hallgatói jogviszony igazolása.

A pályázat csak a pályázati kiírásban meghatározott csatolandó **mellékletekkel együtt érvényes**, ezek bármelyike hiányában a pályázat formai hibásnak minősül. A benyújtott pályázatok befogadását az önkormányzat az EPER-Bursa rendszerben igazolja.

**Gánt Község Önkormányzata**